
Láthatatlan zene

A látássérültek zenei nevelésének kérdése hosszú ideje foglalkoztat. Dolgozatom célja a látássérülés kialakulásának, fokozatainak ismertetése és a látássérültek zenei nevelési lehetőségeinek felvázolása. Néhány évtizede különböző eszközök segítenek abban, hogy a látássérültek oktatásában a tapintás egyre nagyobb szerepet kapjon. Bőséges eszköztár áll rendelkezésre, melyek közül kiemelendő Louis Braille írásrendszere. Ebben megtalálhatók a zene írásbeli rögzítésének jelei, melyek lehetőséget nyújtanak arra, hogy a látássérültek is kottát olvassanak. Az eszközök és a zenetanítási módszerek segítségével megvalósítható Kodály Zoltán elképzelése: „legyen a zene mindenkié”.



